[{"text_idx": "#000002", "text": "Roedd Mark Drakeford yn siarad yn ystod lansiad adroddiad gan aelodau'r Blaid Lafur yn galw am roi mwy o bwerau i'r cenhedloedd datganoledig."}, {"text_idx": "#000003", "text": "Ychwanegodd fod chwalu'r DU yn \"berygl gwirioneddol a phresennol\"."}, {"text_idx": "#000004", "text": "Mewn ymateb, dywedodd y Ceidwadwyr fod gan Lafur obsesiwn gyda grymoedd, ac fe ddywedodd Plaid Cymru eu bod yn hen syniadau."}, {"text_idx": "#000005", "text": "Datganoli, hunan-lywodraeth, annibyniaeth: Beth yw'r gwahaniaeth?'Pleidlais annibyniaeth os daw Plaid Cymru i rym'"}, {"text_idx": "#000006", "text": "Wrth siarad mewn lansiad ar-lein o'r ddogfen 'Ni, y bobl: Yr Achos dros Ffederaliaeth Radical' fore dydd Mawrth, galwodd Mr Drakeford ar gomisiwn Plaid Lafur y DU ar y cyfansoddiad i gofleidio \"radicaliaeth\" y syniadau."}, {"text_idx": "#000007", "text": "Dywed y pamffled, sydd wedi'i ysgrifennu'n rhannol gan aelod o Senedd Cymru dros Bontypridd, Mick Antoniw, y dylai San Steffan reoli rhai blaenoriaethau \"strategol\" yn unig, megis amddiffyn a phenderfyniadau mawr ar yr economi."}, {"text_idx": "#000011", "text": "Gan ddyfynnu llwyddiant yr SNP, plaid genedlaethol Yr Alban, a honni bod \"tynfa disgyrchiant\" pobl yng Ngogledd Iwerddon yn troi \"tua'r de, ar draws ynys Iwerddon\", rhybuddiodd Mr Drakeford: \"Mae chwalu'r Deyrnas Unedig yn bosibilrwydd real ac yn berygl presennol.\""}, {"text_idx": "#000013", "text": "Mae gan Gymru, Yr Alban a Gogledd Iwerddon i gyd wahanol lefelau o ddatganoli, ond dywedodd y prif weinidog nad oedd \"unrhyw bwynt\" mewn ceisio atgyfodi setliad cyfansoddiadol \"sydd wedi gweld dyddiau gwell\"."}, {"text_idx": "#000015", "text": "Dadleuodd Mr Drakeford, wrth siarad o swyddfeydd Llywodraeth Cymru yng Nghaerdydd, y dylid gwneud penderfyniadau sy'n effeithio ar fywydau bob dydd pobl."}, {"text_idx": "#000016", "text": "Disgrifiad o\u2019r llun, Gorymdaith dros annibyniaeth yng Nghaernarfon yn 2019"}, {"text_idx": "#000019", "text": "\"Diwygiad blaengar sy'n rhoi pobl a chymunedau yn gyntaf, yn seiliedig ar undeb gwirfoddol o genhedloedd yn dod ynghyd gyda bwriad ac egwyddorion cyffredin, mewn ffederaliaeth radical.\""}, {"text_idx": "#000020", "text": "'Syniadau ddoe gan blaid ddoe'"}, {"text_idx": "#000021", "text": "Wrth ymateb, dywedodd Andrew RT Davies, llefarydd iechyd y Ceidwadwyr Cymreig mewn neges ar Twitter: \"Trist gweld Llafur yn obsesu dros bwerau unwaith eto - pe baent ond yn canolbwyntio ar y rhai oedd ganddyn nhw'n barod!\""}, {"text_idx": "#000022", "text": "Ychwanegodd Delyth Jewell o Blaid Cymru, sy'n cefnogi annibyniaeth: \"Dyma syniadau ddoe gan blaid ddoe. Roedd gan Lafur 13 blynedd mewn grym yn San Steffan i gyflawni datganoli radical i Gymru, ac fe wnaethon nhw fethu."}, {"text_idx": "#000023", "text": "\"Nid yw record sydd wedi torri am arbed undeb sydd wedi torri. Dro ar o\u0302l tro maen nhw wedi pleidleisio yn Senedd y DU yn erbyn mwy o bwerau i'r Senedd."}, {"text_idx": "#000025", "text": "'Pleidlais annibyniaeth os daw Plaid Cymru i rym'Cyhoeddwyd11 Rhagfyr 2020Datganoli, hunan-lywodraeth, annibyniaeth: Beth yw'r gwahaniaeth?Cyhoeddwyd20 Tachwedd 2020Plaid Cymru yn 'paratoi'r ffordd at annibyniaeth'Cyhoeddwyd25 Medi 2020"}, {"text_idx": "#000026", "text": "'Pleidlais annibyniaeth os daw Plaid Cymru i rym'"}, {"text_idx": "#000028", "text": "Plaid Cymru yn 'paratoi'r ffordd at annibyniaeth'"}, {"text_idx": "#000029", "text": "Prif StraeonTrawsfynydd: Cyflymder yr A470 yn 'beryg bywyd'Cyhoeddwyd4 awr yn o\u0302l'Rhagorol, anhygoel, rhyfeddol': Cefnogwyr Cymru'n dathluCyhoeddwyd11 awr yn o\u0302l'Amhosib trafod cyfrif ffrind anabl gyda banc dideimlad'Cyhoeddwyd13 awr yn o\u0302l"}, {"text_idx": "#000031", "text": "'Rhagorol, anhygoel, rhyfeddol': Cefnogwyr Cymru'n dathlu"}, {"text_idx": "#000036", "text": "Ras drwy Kenya yn 'ehangu bywyd'"}, {"text_idx": "#000037", "text": "Ifan Phillips a'i bositifrwydd i'r dyfodol"}]